KURZUS: Gazdaságtan LGS_LO01_1

MODUL: Gazdaságtan

Üzleti gazdaságtan alapjai. Menedzsment alapjai

| Tanulási útmutató: Ebben a leckében az üzleti élet és menedzsment alapfogalmaival ismerkedhetnek meg olyan szinten, ami szükséges a tananyag további részeinek feldolgozásához. Ez csupán az adott fejezet gondos elolvasását, az abban való elmélyülést kívánja meg. Ne lapozza át, - belenézve ismertnek gondolva a fogalmakat - mert nem haszontalan az ismertnek vélt fogalmak átismétlése, ill. egy más felfogásban való megvilágításával való tartós "bevésése". A tankönyv 53-101 oldalai nem képezik a vizsga anyagát. Ezekben a fejezetekben a pénzügyi elemzés olyan - elmélyültebb ismereteken alapuló - módszereit ismerheti meg az olvasó, amit az ilyen témák iránt fokozottan érdeklődő hallgatóknak ajánlunk áttanulmányozásra.
Tevékenységek: A lecke két részre bontható 1/A) Olvassa el a jegyzet 1-1.3 fejezeteit (13-52 old.). Értse meg a megfelelő fogalmakat, tudja azokat értelmezni, magyarázni.
Követelmények:
fogalmak ismerete, arra vonatkozó tesztkérdéseknél ki tudja választani az igaz illetve hamis állításokat tudja értelmezni, magyarázni a fogalmakat pl. saját munkakörén belül

| Önellenőrző kérdések, feladatok:
Válassza ki az alábbi állítások közül melyikek igazak! Az állítások közül akár mind hamis vagy igaz is lehet!
1.) A csere által
| a világ javai úgy csoportosulnak át, hogy mindkét fél hasznosság-érzete nő
| csak az egyik fél hasznosság-érzete nő
| a világ javai "értékesebbé válnak"
2.)
| az "alternatív költségek" azt jelentik, hogy a költségek nem az odaadott, hanem a megkapott javakhoz kapcsolódnak
| az "alternatív költség" azt jelenti, hogy az által egy alternatív lehetőséget vesztünk el
| a költségek nagysága mindig a feláldozott javakhoz kapcsolódik, nem a megszerzetthez
3.)
| az időpreferencia azt vizsgálja, hogy időben korábbi vagy későbbi bekövetkezést tekintjük kívánatosnak
| általában a korábbi bevételt és kiadást preferáljuk
| általában a későbbi bevételt és kiadást preferáljuk
| általában a későbbi bevételt és korábbi kiadást preferáljuk
4.) Az arbitrázs
| a piaci lehetőségek kihasználása a saját javunkra
| kihasználása ugyanakkor általában fokozatosan megszünteti ezt a lehetőséget
| pl. a különböző piacokon lévő árfolyamlehetőségek nyerészkedő kihasználása
5.)
| a fix költségek időben állandóak
| a fix költségek az idő folyásával változhatnak
| egy taxis vállalkozásnál fix költség a gépkocsi üzemanyagköltsége
6.) A "minden adó utáni" szemlélet
| azt jelenti, hogy minden jövedelem után adót kell fizetni
| azt jelenti, hogy minden adót be kell fizetni egy tisztességes vállalkozásnak
| azt jelenti, hogy a vállalkozás tulajdonosát az érdekli, hogy bármilyen gazdasági döntés az összes kötelezettség befizetése után mennyivel nagyobb értéket teremt, hoz, mintha nem hozzák meg a döntést
7.) Egy cipőket javító mester (suszter) 3200 Ft-ért talpal meg egy cipőt. Értelmezze, vezesse le, milyen esetben ér el ezáltal profitot?
8.) Magyarázza el mit jelent az "osztalékközömbösség" a részvényeseknél?
9.) Írjon példá(ka)t saját munkahelyén "elkerülhetetlen bevételre" és "elkerülhetetlen költségre"!

| 1/B) Olvassa el a jegyzet 2.1-2.9 fejezeteit (103-173 oldal). Értse meg a fogalmakat, struktúrákat, tudja azokat értelmezni és saját munkahelyére vonatkoztatni.
Követelmények:
ismerje a vállalati erőforrásokat értelmezze a vállalat folyamatait, környezetét értse meg a menedzsment feladatait, szintjeit, a menedzserrel szemben megfogalmazható szerepeket, elvárásokat ismerje a történelmileg kialakult menedzsmentirányzatokat legyen tisztában a csoportok szerepével, a csoportmunka sajátosságaival a vállalatoknál ismerje a különböző szervezeti formákat, kultúratípusokat

| 1.) A vállalat erőforrásai közül
| technológiai erőforrás pl. az energia és a munkaerő
| megemlíthető a vállalat good will is tágabb értelemben
| szellemi erőforrásnak minősíthető a vezetési filozófia, a vállalati szakemberek tudása, hírneve, stb.
| az "anyagok" mindig beépülnek a végtermékbe termék gyártásakor
2.) A STEP modell betűinek jelentése
| politikai környezet
| gazdasági környezet
| technológiai környezet
| kulturális környezet
3.) A vállalat kompetitív környezeténél a Porter féle "öt erő"
| mindegyike tulajdonképpen egyfajta fenyegetettséget, alkupozíciót jelent a vállalat számára
| közé tartozik a "potenciális új belépők" és a "vevők"
| közé tartozik a "reklám" és a "PR"
| közé tartozik a "versenytársak" és a "beszállítók"
4.) A menedzseri munka fő funkciói
| tervezés
| összehangolás
| szervezés
| vezetés
| irányítás
5.) A klasszikus menedzserirányzat fő képviselői közé sorolható
| Taylor
| Herbert Simon
| Elton Mayo
| Lillian Gilbreth
6.) Az emberközpontú irányzatok
| egyik fő rendszere "Az emberi kapcsolatok irányzata"
| másik fő rendszere "A mátrix rendszer"
| "Emberi kapcsolatok" (Human Relations Approach) iránya a Hawthorne-i kísérletekkel kezdődött
| -nagy jelentőséget tulajdonítanak annak, hogy az ember társas lény, és a munkateljesítménye jelentősen függ a szociális légkörtől is
7.) Max Weber
| a "bürokráciát" tartotta a legjobb szervezeti formának
| az "ideális szervezet" fő ismérvének tartotta a dolgozók vezetők általi megbecsülését
| az "ideális szervezet" fő ismérvének tartotta az "aktaszerűséget", "írásbeliséget", "személytelenséget"
| "ideális szervezete" hatékony lehet az olyan vállalkozásoknál, ahol az általuk előállított termék piaca, a fogyasztói igények gyorsan változnak
8.)
| formális csoportok egy vállalatnál pl. az osztályok, üzemek
| formális csoportok egy vállalatnál pl. a baráti társaságok, együtt sportolók csoportja
| a vezetés fontos feladata, hogy az informális csoportok célrendszerét közelítse a vállalat, a formális csoportok célrendszeréhez
| a formális szervezetekhez való tartozás szabályokon alapul
9.) A lineáris szervezeti forma
| előnye az egyszerűsége, áttekinthetősége, az alá- és fölérendeltségi viszonyok egyértelműsége
| mélységi bővítése rövidíti a szolgálati utat
| ma már nem használatos
| szélességi bővítése növeli az egyszemélyi vezetők feladatait, felelősségét
10.) A Handy-féle kultúratípusok
| fontossága abban jelentkezik, hogy különböző tevékenységű szervezetek más-más értékrendet, kultúrát képviselnek, s ezek ismerete hasznos
| közé tartozik a "hatalomkultúra", "feladatkultúra", "szerepkultúra" és a "design" kultúra
| közül a "feladatkultúrájú" szervezeteknél nagy a dolgozók önállósága
| közül a "hatalomkultúra" inkább kisebb, induló magánvállalkozásoknál jellemző, nagy szervezeteknél ritka, nehezen megvalósítható, megtartható
11.) A Hofstede-féle nemzeti kultúratipológia
| szerint hazánk a "Piac" típusú régióba sorolható
| szerint hazánk a "Piramis" típusú régióba sorolható
| szerint a "Család" típusú szervezetek főképpen a délkelet-ázsiai országokra jellemzőek
| szerint a "Jól olajozott gépezet" típusú szervezetek pl. Németországra jellemzőek
12.) A termék életciklusát jellemző görbéknél
| a mennyiség ábrázolásánál az y tengelyen az adott időpontig eladott összes darab, mennyiség szerepel
| a fajlagos költség alakulását mutató görbe U alakú
| az eladott mennyiség alakulását mutató görbe fordított U alakú
| a nyereség alakulását mutató görbének van negatív értékeket felvevő szakasza is
13.) Magyarázza, a cég ahol dolgozik milyen szervezeti formával vagy formákkal jellemezhető?
14.) Magyarázza, mi volt a célja a hawthorne-i kísérleteknek és milyen meglepő eredményt hoztak?
15.) Magyarázza rajzzal a kommunikációs folyamat általános sémáját!
16.) Hogyan épül fel az Üzleti terv, milyen főbb részei vannak?