KURZUS: Gazdaságtan LGS_LO01_1

MODUL: Gazdaságtan

Minőségmenedzsment alapjai

| Tanulási útmutató: Ebben a leckében a minőség fogalmával, a minőségiskolákkal, a minőségbiztosítási rendszerekkel, szabványokkal ismerkedhetnek meg. Külön fejezetben részletesen tárgyalja a jegyzet a TQM módszert, majd a minőségbiztosításnál, fejlesztésnél használt konkrét módszereket, eszközöket.
Tevékenységek: A lecke három részre bontható 2/A) Olvassa el a jegyzet 3.1-3.3 fejezeteit (175-188 old.). Kísérje figyelemmel, értse meg hogyan fejlődött, alakult a minőségmenedzsment.
Követelmények:
Ismerje a minőségmenedzsment fejlődésének szakaszait, az ezt kiváltó okokat. Értse meg a TQM filozófia lényegét, kialakulását.

| Önellenőrző kérdések:
1.) Mikor és milyen tényezők váltották ki a cégek fokozott érdeklődését, törődését a minőséggel?
2.) Milyen változások segítették elő, teremtették meg a minőség-ellenőrzés szemléletének "minőség szabályozásra" való változásának feltételeit?
3.) Vázolja a TQM kialakulásához vezető szakaszokat!

| 2/B) Olvassa el a jegyzet 3.4-3.5 fejezeteit (188-206 old.). Ebben a részben megismerkedhet a minőségbiztosítási rendszerek, szabványok alapjaival.
Követelmények:
Értse meg mit értünk a minőség fogalmán, tisztázza magában a minőségellenőrzés, ill. a minőségszabályozás, minőségbiztosítás fogalmak közötti különbséget. Értse meg az ISO 9000-es szabványsorozat logikáját.

| Önellenőrző kérdések:
1.) Milyen aspektusokból közelíthető meg a minőség fogalma?
2.) Milyen érezhető változáson ment át a minőség fogalma az utóbbi évtizedekben?
3.) Magyarázza el, mi a különbség a minőségellenőrzés és a minőségbiztosítás között?
4.) Mi a "tanúsítás" logikája, szerepe?
5.) Milyen más, az ISO 9000-es rendszerektől független minőségügyi rendszereket ismer?

| 2/C) Olvassa el a jegyzet 3.6-3.8 fejezeteit (206-236 old.). Ebben a részben megismerkedhet a TQM - modellel, ill. különböző a minőségfejlesztésben alkalmazható módszerekkel, technikákkal. A módszertani részben a gyakorlatban leggyakrabban alkalmazott eljárásokkal találkozhat, amelyek ismerete ma már a tervező-szervező munkában elengedhetetlen.
Követelmények:
Az egyes technikákat olyan szinten megérteni, hogy azokat a jövőben a gyakorlatban is alkalmazni tudja.

| Önellenőrző kérdések:
1.) Mit értünk a TQM - modell alapelvein?
2.) Vázolja a "hatlépéses folyamatfejlesztési modell"-t! Milyen kapcsolatot lát e modell és a PDCA - ciklus között?
3.) Milyen előnyei és hátrányai vannak a brainstorming módszernek?
4.) Példával vázolja, milyen esetben, mire használható az u.n. "halszálkadiagram"?
5.) Mire használható a Pareto diagram? Mik az előnyei, lát-e hátrányát?
6.) Mi célt szolgálnak az ellenőrző (szabályozó) kártyák? Milyen fajtáit ismeri?